**ΣΧΕΔΙΟ ΥΠΗΡΕΣΙΑΣ ΛΕΙΤΟΥΡΓΟΥ ΠΛΗΡΟΦΟΡΙΚΗΣ**

Κλίμακα Μισθοδοσίας: Α8-Α10-Α11(Συνδυασμένες κλίμακες) – όπως αυτές ισχύουν στη Δημόσια Υπηρεσία

Είναι υπόλογος/η στον/στην Λειτουργό Πληροφορικής Α’.

Τα καθήκοντα και οι ευθύνες, καθώς και τα απαιτούμενα προσόντα, έχουν ως εξής:

**Ι. Καθήκοντα και ευθύνες:**

1. Εκτελεί καθήκοντα σχετικά με την εισαγωγή, συντήρηση, βελτίωση και ανάπτυξη της Πληροφορικής στο Ίδρυμα, με βάση τα καθορισμένα πρότυπα και μεθοδολογίες, περιλαμβανομένων των πιο κάτω:
   1. συντήρηση και υποστήριξη συστημάτων πληροφορικής
   2. ετοιμασία μελετών, προδιαγραφών, προτύπων
   3. αξιολόγηση προσφορών τεχνολογικού εξοπλισμού ή/και λογισμικών συστημάτων
   4. διαχείριση, υποστήριξη και σχεδιασμό τηλεπικοινωνιακών δικτύων
   5. συντήρηση και διαχείριση βάσεων δεδομένων
   6. συντήρηση και διαχείριση ιστοσελίδων
   7. διεξαγωγή της σχετικής με τα καθήκοντά του αλληλογραφίας
2. Εφαρμόζει τους κανονισμούς του Προγράμματος Διά Βίου Μάθησης της ΕΕ σχετικά με την ηλεκτρονική διαχείριση του Προγράμματος.
3. Ενημερώνεται σχετικά με τα Λογισμικά που διατίθενται από την ΕΕ για την διαχείριση του Προγράμματος και συμβάλλει στην εφαρμογή τους από το προσωπικό του Ιδρύματος.
4. Έχει την ευθύνη για την ετοιμασία των απαιτούμενων από την ΕΕ ηλεκτρονικών εκθέσεων και την αποστολή στην ΕΕ ηλεκτρονικών δεδομένων.
5. Συμβάλλει στην διαβούλευση που γίνεται με τους Εθνικούς Φορείς των υπολοίπων Ευρωπαϊκών χωρών για την έγκριση των δικαιούχων.
6. Εκτελεί οποιαδήποτε άλλα καθήκοντα του/της ανατεθούν από τον Διευθυντή του Ιδρύματος, συναφή με τα καθήκοντά του/της, αλλά και με τη διαχείριση των προγραμμάτων γενικά.

**ΙΙ. Απαιτούμενα προσόντα:**

1. Πανεπιστημιακό πτυχίο ή ισότιμο προσόν σε ένα τουλάχιστον από τα ακόλουθα θέματα ή συνδυασμό των θεμάτων αυτών:

Επιστήμη των Ηλεκτρονικών Υπολογιστών ή/και της Πληροφορικής, περιλαμβανομένων των Software Engineering, Management Information Systems, Information Technology, Data Communications

1. Μεταπτυχιακός τίτλος επιπέδου Master στα πιο πάνω θέματα θα αποτελεί πλεονέκτημα.
2. Άριστη γνώση της Ελληνικής και πολύ καλή της Αγγλικής ή άριστη γνώση της Αγγλικής και πολύ καλή γνώση της Ελληνικής.
3. Ακεραιότητα χαρακτήρα, διοικητική και οργανωτική ικανότητα, πρωτοβουλία, υπευθυνότητα και ευθυκρισία.
4. Τριετής τουλάχιστον πείρα σχετική με τα καθήκοντα της θέσης. Η τριετής πείρα θα πρέπει να έχει αποκτηθεί κατά τη περίοδο 2016-2023.
5. Πείρα στη διαχείριση Ευρωπαϊκών Προγραμμάτων θα αποτελεί πλεονέκτημα.
6. Επαγγελματικές πιστοποιήσεις στους τομείς των Ηλεκτρονικών Υπολογιστών, εμπειρία σε περιβάλλον Virtualization και εμπειρία σε συστήματα Backup θα αποτελούν, επίσης, πλεονέκτημα.

**Σημειώσεις:**

* Οι υποψήφιοι/ες θα πρέπει να επιτύχουν σε προφορική ή/και γραπτή εξέταση, όπως ήθελε αποφασιστεί από το Διοικητικό Συμβούλιο του Ιδρύματος.
* Ο/Η υποψήφιος/α που θα επιλεγεί θα υπογράψει σύμβαση με το Ίδρυμα, με εξάμηνη περίοδο δοκιμασίας.
* Η πιστοποίηση της γλωσσικής επάρκειας θα πραγματοποιείται με βάση τα ισχύοντα στη Δημόσια Υπηρεσία.
* Σε κάθε περίπτωση, το Διοικητικό Συμβούλιο δύναται να μην προσλάβει κανένα/καμία υποψήφιο/α εάν κρίνει ότι δεν ικανοποιούνται οι απαιτήσεις του Σχεδίου Υπηρεσίας της θέσης.
* Η κατοχή όλων των απαιτήσεων της παραγράφου ΙΙ πιο πάνω, καθώς και της τυχόν απαιτούμενης εργασιακής πείρας, πρέπει να τεκμηριώνεται κατάλληλα από τους/τις υποψηφίους/ες. Το Διοικητικό Συμβούλιο δύναται να διεξάγει τη δέουσα έρευνα για τη διαπίστωση της κατοχής των απαιτούμενων προσόντων και πείρας, στο πλαίσιο της οποίας δύναται να ζητήσει διευκρινίσεις ή και πρόσθετα τεκμήρια από τους/τις αιτητές/τριες.